На основу Програма подршке за спровођење пољопривредне политике и политике руралног развоја општине Чајетина за 2020. годину, усвојеног на Седници скупштине општине Чајетина, а на основу сагласности Министарства пољопривреде, шумарства и водопривреде Републике Србије ( број 320-40-1578/2020-09 од 27. марта 2020. године ) као и сагласности Министарства пољопривреде на измену програма Министарства пољопривреде, шумарства и водопривреде Републике Србије ( број 320-40-1578/2020-09 од 23. новембра 2020. године ) а у складу са активностима на реализацији пројекта „Канцеларија за сарадњу са женама –Златиборка“ , уговор бр.: **SI 3-SDC-** 182-20, у оквиру друге фазе Програма локалних иницијатива за социјално укључивање и смањење сиромаштва – Подршка развоју иновативних модела за социјално укључивање ЛИП 2, који реализује Тим за социјално укључивање и смањење сиромаштва Владе Републике Србије у оквиру пројекта Подршка унапређењу социјалног укључивања у Републици Србији, који подржава Влада Швајцарске ПД“Златиборски еко аграр“ расписује

ЈАВНИ ПОЗИВ ЗА ОСТВАРИВАЊЕ ПРАВА НА ДОДЕЛУ СРЕДСТАВА ЗА СУФИНАНСИРАЊЕ ПРОЈЕКАТА ЗА ПОДРШКУ РАЗВОЈА ЖЕНСКОГ ПРЕДУЗЕТНИШТВА

Конкурсом је планирана подршка пољопривредницама које се баве производњом и прерадом хране на територији општине Чајетина.Укупна расположива средства по овом конкурсу су 1.000.000,00 динара , а максимални износ подстицаја је 200.000,00 динара.

**Рок за пријаву на Конкурс је од 08.12. до 17.12.2020. године**

**ПРАВО УЧЕШЋА ПО ОВОМ КОНКУРСУ ИМАЈУ:**

* **Физичка лица** – жене носиоци регистрованог комерцијалног породичног пољопривредног газдинства са активним статусом,
* која имају пребивалиште минимално 3 године на територији општине Чајетина
* која у Регистру пољопривредника имају уписано минимално 5 ари јагодичастог воћа у изводу из биљне производње
* која имају уписано у регистар минимално 10 грла оваца/или 5 грла коза/или 2 грла говеда /или 2 грла свиња раса/или 5 регистрованих и обележених кошница /или 20 грла живине

**Физичко лице пољопривредница**  која оствари право по овом основу потписује уговор са ПД „Златиборски еко аграр'' и потом добија наменска средства за куповину опреме или машина потребних за унапређење производње или прерадe хране. Максималан износ подстицаја је 200.000,00 динара

.

Уколико је корисници потребна опрема или машина чија је цена већа од максимално дозвољеног износа назначеног у конкурсу, у том случају корисница има право да аплицира за опрему или машину чији је износ већи од 200.000,00 с тим да остатак средстава финансира сама корисница .

**ОБАВЕЗНА КОНКУРСНА ДОКУМЕНТАЦИЈА КОЈУ ДОСТАВЉАЈУ ФИЗИЧКА ЛИЦА:**

* Образац пријаве на конкурс (**Образац бр.1**)
* Лична карта подносиоца захтева
* Картица из банке са наменским рачуном
* Потврда о активном статусу пољопривредног газдинства за 2020. годину
* Потврда о пребивалишту из полицијске управе Чајетина
* Извод из биљне производње из Управе за трезор (за узгајиваче бобичастог воћа)
* Потврда о броју грла (за сточаре)
* Уверење из локалне пореске да је подносилац пријаве измирио обавезе по основу локалних јавних прихода у кварталу
* Као доказ куповине мора приложити рачун који гласи на име и фискални рачун (готовинско плаћање) или извод и налог за плаћање оверен од стране банке (безготовинско плаћање)

Подносилац пријаве потребну документацију може доставити у копији, при чему Комисија задржава право да затражи на увид оригинал или достављање копије оверене од стране надлежног органа.

**ПОСТУПАК СПРОВОЂЕЊА ЈАВНОГ ПОЗИВА:**

Мера ће бити спроведена од стране Привредног друштва за развој пољопривреде «Златиборски Еко Аграр» ДОО који представља орган надлежан за пољопривреду у Општини Чајетина. Привредно друштво за развој пољопривреде «Златиборски Еко Аграр» ДОО ће објавити позив за подношење захтева, рокове за подношење захтева, као и индикативни буџет мере. Привредно друштво за развој пољопривреде «Златиборски Еко Аграр» ДОО ће спровести широку кампању информисања потенцијалних корисника. Привредно друштво за развој пољопривреде «Златиборски Еко Аграр» ДОО ће према Програму мера подршке припремити и објавити јавни позив. Јавни позив ће садржати следеће информације: прихватљиви корисници, услове за коришћење подстицаја, рокове за подношење захтева, образац захтева, списак неопходне пратеће докуменације. Достављени захтеви ће бити административно и комисијски проверене од стране Привредног друштва за развој пољопривреде «Златиборски Еко Аграр» ДОО у смислу комплетности и административне усаглашености.Решење се доноси уз сагласност Општинског већа општине Чајетина. На донето Решење подносиоци пријава имају право Приговора Општинском већу општине Чајетина у року од 8 дана од дана пријема Решења.

Јавни позив је објављен на огласној табли привредног друштва за развој пољопривреде „ Златиборски еко аграр“ д.о.о, на званичној интернет страници [www.ekoagrar.org](http://www.ekoagrar.org) и на сајту општине Чајетина [www.cajetina.org.rs](http://www.cajetina.org.rs) .